NACRT ODLUKE

Temeljem članka 4. Odluke o zakupu i kupoprodaji poslovnog prostora u vlasništvu Grada Vukovara („Službeni vjesnik“ Grada Vukovara br. 10/25.) i članka 47. stavka 3. točke 4.  Statuta Grada Vukovara „Službeni vjesnik“ Grada Vukovara br. 4/09., 7/11., 4/12., 7/13., 7/15., 1/18., 2/18. -pročišćeni tekst, 7/19.- Odluka Ustavnog suda Republike Hrvatske, 3/20., 3/21., 15/22. i 15/25.) gradonačelnik Grada Vukovara donosi 
O  D  L  U  K  U

o utvrđivanju početne visine iznosa zakupnine poslovnih prostora 
u vlasništvu Grada Vukovara
I.
Ovom Odlukom utvrđuje se početna visina iznosa zakupnine poslovnih prostora u vlasništvu Grada Vukovara i to po prostornim zonama i vrstama djelatnosti. 

Za područje Grada Vukovara  određuju se četiri prostorne zone.

Vrste djelatnosti koje se mogu obavljati u poslovnim prostorima su: ugostiteljske, trgovačke, financijske, uredske, tradicijske, umjetničke i ostale osobne uslužne djelatnosti, skladišne, proizvodne i neprofitne djelatnosti.
II.
Za područje Grada Vukovara određuju se četiri prostorne zone kako slijedi:

 I. zona obuhvaća: 

- ulicu J.J. Strossmayera, ulicu dr. Franje Tuđmana, ulicu Vladimira Nazora i Županijsku ulicu.
U I. zonu pripadaju svi kućni brojevi pripadajućih ulica.

 II. zona obuhvaća:

- područje izvan I. zone omeđeno: ulicom Dunavski prilaz, željezničkom prugom, rijekom Vuka, ulicom Ivana Gorana Kovačića, Frankopanskom ulicom, Trgom kralja Tomislava, ulicama Nikole Andrića, Stjepana Radića, Šamac te usjekom do rijeke Dunav.
U II. zonu pripadaju svi kućni brojevi pripadajućih ulica.
III. zona obuhvaća:

Područje izvan II.  zone do granica građevinskog područja grada Vukovara
IV. zona obuhvaća: 

Građevinsko područje naselja Sotin i Lipovača.
III.
Utvrđuje se  početna visina iznosa zakupnine poslovnih prostora u vlasništvu Grada Vukovara bez PDV-a, po zonama i vrstama djelatnosti, kako slijedi:
	ZONA


	VRSTA DJELATNOSTI

	
	Ugostiteljske i

financijske djelatnosti
	Trgovačke i uredske djelatnosti 
	Tradicijske, umjetničke i ostale osobne uslužne djelatnosti
	Skladišne i proizvodne djelatnosti 
	Neprofitne djelatnosti (političke stranke, vjerske zajednice, sindikati i udruge poslodavaca)
	Neprofitne djelatnosti (udruge sukladno Zakonu o udrugama)

	I.
	6,64 eura/m2
	5,31 eura/m2
	2,65 eura/m2
	--
	2,65 eura/m2
	0,60 eura/m2

	II.
	5,31 eura/m2
	3,98 eura/m2
	2,65 eura/m2
	2,65 eura/m2
	1,99 eura/m2
	0,50 eura/m2

	III.
	3,98 eura/m2
	3,32 eura/m2
	1,33 eura/m2
	1,33 eura/m2
	1,33 eura/m2
	0,40 eura/m2

	IV.
	2,65 eura/m2
	2,65 eura/m2
	1,33 eura/m2
	1,33 eura/m2
	1,33 eura/m2
	0,30 eura/m2


IV.

Visina zakupnine iz točke  III. ove  Odluke primjenjuju se kao početne cijene kod davanja u zakup poslovnog prostora u vlasništvu Grada Vukovara.  
Ugovori o zakupu poslovnog prostora sklopljeni prije stupanja na snagu ove Odluke ostaju na snazi na rok i način kako su ugovoreni.
V.
Ova Odluka stupa na snagu osmog dana od dana objave u „Službenom vjesniku“ Grada Vukovara.

Stupanjem na snagu ove Odluke prestaje važiti Odluka o utvrđivanju početne visine iznosa zakupnine poslovnih prostora u vlasništvu Grada Vukovara („Službeni vjesnik“ Grada Vukovara br. 5/19).

